Komisijos komunikatas Tarybai ir Europos Parlamentui - Europos plėtros fondų finansinė informacija /* KOM/2010/0319 galutinis */





[pic] | EUROPOS KOMISIJA | Briuselis, 2010.6.15 KOM(2010)319 galutinis KOMISIJOS KOMUNIKATAS TARYBAI IR EUROPOS PARLAMENTUI Europos plėtros fondų finansinė informacija KOMISIJOS KOMUNIKATAS TARYBAI IR EUROPOS PARLAMENTUI Europos plėtros fondų finansinė informacija Įžanga Pagal 1979 m. biudžetinės procedūros susitarimus šis dokumentas turi būti pridėtas prie 2011 m. biudžeto projekto. Pagal Vidaus susitarimo[1] 7 straipsnį ir Finansinio reglamento[2] 57 straipsnio 3 ir 4 dalis Komisija, atsižvelgdama į EIB (Europos investicijų banko) prognozes dėl investicinės priemonės, šiame dokumente pateikia 2010 ir 2011 finansinių metų įsipareigojimų, mokėjimų ir mokėtinų įnašų prognozes. Kaip ir ankstesniais metais, šiame dokumente nurodoma: - EPF (8-ojo–10-ojo) įgyvendinimas iki 2009 m. gruodžio 31 d.; - einamųjų finansinių metų finansinio įgyvendinimo prognozė; - 2011 finansinių metų išlaidų prognozės. Europos investicijų banko (EIB) administruojamos 9-ojo ir 10-ojo EPF priemonės (investicinė priemonė ir palūkanų subsidijos) finansuojamos iš tiesioginių valstybių narių įnašų EIB. Kitos priemonės, tarp jų anksčiau EIB administruotos (rizikos kapitalo ir palūkanų subsidijų priemonės), finansuojamos iš įnašų Komisijai. Jeigu nenurodyta kitaip, visos šiame komunikate nurodytos įsipareigojimų ir mokėjimų sumos yra bruto, t. y. neatskaičius panaikintų įsipareigojimų ir susigrąžintų lėšų. Šis metodas atitinka sudarant Europos Sąjungos bendrąjį biudžetą taikomą metodą. Įvadas Komisija ir EIB atnaujino kiekvienos AKR[3] ir UŠT[4] šalies 2010 ir 2011 finansinių metų įsipareigojimų ir mokėjimų prognozes. Ypatingas dėmesys skirtas mokėjimų sąmatai, siekiant dviejų tikslų: padėti valstybėms narėms skirti iš nacionalinių biudžetų kuo tikslesnes sumas ir užtikrinti, kad EPF būtų numatyta pakankamai finansinių išteklių ir taip išvengta grynųjų lėšų trūkumo problemų. Kaip apibrėžta 10-ajam EPF taikomo Vidaus susitarimo[5] 7 straipsnyje ir Finansinio reglamento[6] 57 straipsnio 5 dalyje, šios sąmatos bus patikslintos 2010 m. spalio mėn. komunikate. Toliau pateikiamame grafike apžvelgiami įvykdytų ir 2010 m. numatomų Komisijos ir EIB įsipareigojimų bei mokėjimų pokyčiai. Iš jo aiškiai matyti, kad nuo 2000 m. mokėjimų suma nuolat didėja. Europos Komisija ir EIB. 1997–2009 m. įsipareigojimai ir mokėjimai; prognozės 2010–2011 finansiniams metams [pic] 1. EUROPOS PLėTROS FONDų įGYVENDINIMAS IKI 2009 M. GRUODžIO 31 D. (įSIPAREIGOJIMAI, MOKėJIMAI IR FINANSINė PADėTIS) 1 priede apžvelgiamas 2009 m. įsipareigojimų įgyvendinimas, palyginti su 2009 m. spalio mėn. prognozėmis[7]. 2 priede apžvelgiami 2009 m. atlikti mokėjimai, palyginti su 2009 m. spalio mėn. sąmatomis[8]. 3 priede pateikiama 2009 m. užfiksuota ir 2010–2011 m. numatoma finansinė padėtis. 2. 2010 ir 2011 finansinių metų finansinio įgyvendinimo prognozė 1–3 prieduose pateikiamos naujos prognozės. Numatoma, kad 2010 finansiniais metais Komisijai reikės 3 500 mln. EUR įnašų, EIB – 240 mln. EUR. Primenama, kad šios sumos yra tos pačios, kokias Taryba nustatė 2009 m. lapkričio mėn.[9] Numatomi 2011 finansinių metų įnašai: Komisijai – 3 690 mln. EUR, EIB – 210 mln. EUR[10]. Finansinio įnašo 2011 m. viršutinės ribos nustatytos valstybėms narėms, Komisijai ir EIB pasiekus kompromisą. Reikia pažymėti, kad tai tik preliminarūs duomenys, todėl juos vertinti reikia atsargiai. Komisija ir EIB parengs naujas, patikimesnes prognozes praėjus vasarai. Jos bus pateiktos spalio mėn. komunikate. 1 priedas 2009 m. prisiimti įsipareigojimai ir prognozės 2010–2011 m. | mln. EUR [pic] * Apima tam tikras paramos, pavyzdžiui, bendroms institucijoms ir AKR sekretoriatui, išlaidas. 2 priedas 2009 m. atlikti mokėjimai ir prognozės 2010–2011 m. mln. EUR [pic] *Įskaitant palūkanų subsidijas pagal ankstesnius EPF ir neįskaičiuojant 21 mln. EUR mokėjimų, kuriuos 2009 m. pabaigoje atliko EIB ir kurie dar neužregistruoti Komisijos apskaitos sistemoje (0). 3 priedas. 2009 m. pabaigoje užfiksuota ir 2010–2011 m. numatoma finansinė padėtis ( mln. EUR ) [pic] * COM (2009) 616 galutinis, 2009 11 04. ** Turimos lėšos veiklai. *** Įskaitant palūkanų subsidijas pagal ankstesnius EDF ir neįskaičiuojant 21 mln. EUR mokėjimų, kuriuos 2009 m. pabaigoje atliko EIB ir kurie dar neužregistruoti Komisijos apskaitos sistemoje (0). 4 priedas 2010 m. valstybių narių finansiniai įnašai Į EPF EUR [pic] [1] Taryboje posėdžiavusių valstybių narių vyriausybių atstovų vidaus susitarimas dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu, ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis, OL L 247, 2006 9 9, p. 32. [2] 2008 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento. [3] Afrikos, Karibų baseino ir Ramiojo vandenyno šalys. [4] Užjūrio šalys ir teritorijos. [5] OL L 247, 2006 9 9, p. 32. [6] 2008 m. vasario 18 d. Tarybos reglamentas (EB) Nr. 215/2008 dėl 10-ajam Europos plėtros fondui taikomo finansinio reglamento. [7] COM (2009) 616 galutinis, 2009 11 4. [8] COM (2009) 616 galutinis, 2009 11 4. [9] 2009 m. lapkričio 6 d. Tarybos sprendimas dėl valstybių narių finansinių įnašų Europos plėtros fondui finansuoti 2010 m., įskaitant 1-ąją įnašo dalį 2010 m. Dok. Nr. 15445/09. [10] 2009 m. lapkričio 27 d. Tarybos sprendimas dėl valstybių narių finansinio įnašo Europos plėtros fondui finansuoti 2011 m. metinės sumos viršutinių ribų. Dok. Nr. 16421/09.